**Konkurss „Parim ärimudel 2023“**

Sel õppeaastal on suurepärane võimalus Tallinna Tehnikakõrgkooli üliõpilastel, sõltumata erialast, osaleda konkursil **„Parim ärimudel 2023“**. Oodatud on 2-3 liikmelised meeskonnad, kuid osaleda võib ka üksi.

Kiiresti muutuv maailm vajab ettevõtlikke ja loovaid insenere ning tulevikutegijaid. Soovime innustada üliõpilasi osalema ettevõtlusõppes omandades seejuures kogemusi ideest ärimudeli kavandamiseni.

See on igale tudengile hea võimalus oma oskustest luua ärile algus, sest kiired muutused (töö)maailmas sunnivad järjest enam leidma uusi võimalusi ja lahendusi igapäevaelu probleemide lahendamiseks.

Tutvu konkursi tingimuste ja võimalustega. Konkursi lõppvoor toimub **11.04.2023** (kell 10) TTK aulas.

Parimaid ootab tunnustus ja auhinnad!

Konkurssi korraldab humanitaar- ja majandusainete keskus.

**Võistlusel osalemise tingimused:**

1. Ärimudeli (üheksa kivi) kavand
2. Ärimudeli esitlus koos A1 plakatiga žüriile
3. Žürii küsimustele vastamine.
* Selgub žürii lõplik otsus.

***Mida hindamisel arvestatakse?***

**Ärimudeli kavand (max 100 punkti)**

Ärimudelile esitatavad nõuded:

* Ärimudel tuleb esitada koos A1 postriga elektrooniliselt PDF-formaadis hiljemalt **04.04.2023** kell 18 aadressil maris@tktk.ee. Finalistid teatatakse 5. aprillil 2023.
* Ärimudeli pikkus on 4-12 A4-lehte (koos tiitellehe ja lisadega)
* Ärimudeli vormistamisel kasutada [TTK kirjalike tööde vormistamise juhendit](https://www.tktk.ee/kirjalike-toode-vormistamise-juhend/)
* Ärimudel üks eksemplar trükitakse A4 paberile.
* Lisadena tuleb esitada ärimudeli A1-suuruses plakat (võib olla ka kuvatav veebis) .

Ärimudel sisaldab:

* Meeskonna nime
* Missiooni/visiooni
* Väärtuspakkumist (toote/teenuse kirjeldust)
* Ärimudeli „9 ehituskivi“ kirjeldust (Osterwalderi mudel)

Ärimudeli kavand peab olema ühtne äristiilis dokument. Hinnatav on originaalne lähenemine.

**Lõppvoor toimub 11. aprillil kell 10 TTK aulas**

Kõigil lõppvooru pääsenutel on garanteeritud mentor-õppejõu tugi eelseisvaks finaaliks. Finalistidel tuleb žüriile ette kanda enda äriplaan ning vastata žürii küsimustele.

**Žürii hindab (max 100 punkti):**

* Arusaamist ja teadmisi oma kavandatavast tegevusest, äriideest;
* Võimet rakendada õpitut uutes olukordades;
* Idee uudsust, originaalsust;
* Ärimudeli kavandi koostamisel loovust ja mõtte erksust;
* Meeskonnatööd – koostöö valmidust;
* Esitlust ja küsimustele vastamist.

**Töötoad:**

Võimalik on registreerida töötubadesse, kus käsitletakse:

* Ärimudelile A1 plakati kavandamine
* Esitlusoskuste ABC ehk pitching „Kuidas oma ideed hästi esitleda“

Koolitus toimub **30.03.2023** kell 10-15.30 ruumis A-411. Oma osalemissoovist palume teada anda meilitsi raili.juurikas@tktk.ee

*Toetajad:*  Eesti Kaubandus-Tööstuskoda, MTÜ Ettevõtlusharidus Selts, Swedbank AS,

Infotark AS, Estonia Medical Spa & Hotel, FreesSpeed OÜ , MTÜ Ettevõtlusharidus Selts

Ootame aktiivset osavõttu!